PARLAMENTUL ROMÂNIEI
CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 25.09.2001

Nr. 499

A V I Z

asupra  proiectului de Lege privind trecerea satului Cuştelnic din componenţa comunei Găneşti, judeţul Mureş, în componenţa municipiului Târnăveni, judeţul Mureş.
În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind trecerea satului Cuştelnic din componenţa comunei Găneşti, judeţul Mureş, în componenţa municipiului Târnăveni, judeţul Mureş,  trimis cu adresa nr.499 din 17 septembrie 2001, înregistrată sub nr.1065/XVIII/11 din  17 septembrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 25  septembrie 2001.



Membrii comisiei au examinat  proiectul de lege, expunerea de motive şi  avizul favorabil al Consiliului Legislativ nr.646/6.07.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptat de Senat la  10 septembrie 2001.


În raport de obiectul şi conţinutul său, proiectul de lege face parte din categoria legilor organice.

                 PREŞEDINTE,                                 SECRETAR,

    dr. Ionel Olteanu                            Carmen Dumitriu

consilier

Diaconu  Dumitra

